b"\n_START_ARTICLE_\nT\xc3\xb2quio blues\n_START_SECTION_\nArgument\n_START_PARAGRAPH_\nLa novel\xc2\xb7la narra l'educaci\xc3\xb3 sentimental d'un jove estudiant al T\xc3\xb2quio dels anys seixanta. Introvertit, t\xc3\xadmid i seri\xc3\xb3s, Toru Watanabe s'enamora de Naoko, una noia impenetrable, i pateix una crisi que el porta a l'a\xc3\xafllament social i a la reclusi\xc3\xb3. Davant les dificultats de la seva relaci\xc3\xb3 amb la Naoko, Toru es llan\xc3\xa7a a una espiral de sexe espor\xc3\xa0dic i un dia coneix la Midori, una noia vital, exuberant i plena de vida que revolucionar\xc3\xa0 el seu m\xc3\xb3n ordenat i tranquil.\n_START_SECTION_\nTemes\n_START_PARAGRAPH_\nTendra, escrita en un to melanc\xc3\xb2lic i sensual i amb un ritme molt \xc3\xa0gil, T\xc3\xb2quio blues narra, amb una encertada i equilibrada mescla de malenconia i sentit de l'humor, les angoixes adolescents, el desengany del primer amor i el tr\xc3\xa0nsit a l'edat adulta.\n_START_SECTION_\nAdaptacions\n_START_PARAGRAPH_\nEl 2010 es va estrenar una adaptaci\xc3\xb3 cinematogr\xc3\xa0fica de la novel\xc2\xb7la, dirigida per Tran Anh Hung i protagonitzada per Kenichi Matsuyama interpretant el paper de Watanabe, Rinko Kikuchi fent de Naoko i Kiko Mizuhara com a Midori."